Bunu “Qafqazinfo”ya açıqlamasında millət vəkili Vahid Əhmədov deyib. Kanalizasiya probleminin həll olunması üçün işlərin həddindən çox olduğunu bildirən millət vəkili işçi qrupda baş nazirin müavini, digər qurumların rəhbərləri də təmsil olunduğunu vurğulayıb: “Mən inanıram ki, Ramiz Mehdiyevin rəhbərliyi ilə bu problemi həll etmək olar. Ölkədə iqtisadi vəziyyətin hansı səviyyədə olmasından asılı olmayaraq, paytaxtın bu problemi həll olunmalı idi. Yağış yağanda şəhərin hansı vəziyyətə düşdüyünü görürsünüz. Ona görə də məsələ gec-tez həll olunmalı idi. Problemin kredityaxud büdcə vəsaiti hesabına həll olmasından asılı olmayaraq, ölkə başçısı düzgün qərar qəbul etdi”.